สวัดดีค่ะคุณหนูมีเรื่องสงสัยค่ะ หนูมีอาการคันตามร่างกายแต่อาการคันของหนูจะไม่มีผื่น จุดแดงๆ หรือตุ่มขึ้นมาให้เห็นอยู่ดีๆก็คันขึ้นมาเองพอหนูเกามันก็เริ่มลามไปเรื่อยๆค่ะคุณกินยาก็แล้วทาคาลามายก็แล้วมันก็ยังไม่หายคันค่ะหนูควรทำยังไงดีค่ะคุณ😢😢😢😢
สวัสดีค่ะ อาการคัน อาจเกิดได้จากหลายสาเหตุ ได้แก่1. โรคทางผิวหนังต่างๆ เช่น- ผื่นภูมิแพ้ผิวหนัง แต่มักจะมีผื่นให้เห็น- ติดเชื้อราที่ผิวหนัง มักมีผื่นให้เห็นเช่นกัน และมักเป็นเฉพาะที่ ไม่เป็นทั่วตัว- ผิวแห้ง จากอายุที่มาก หรือการอาบน้ำร้อนจัดบ่อยๆ อากาศหนาว เป็นต้น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแข็ง ตามง่ามนิ้วมือ ข้อมือ รอบสะดือ หัวนม ก้น องคชาติ เป็นต้น- โรคผิวหนังอักเสบชนิดต่างๆ แต่จะเห็นรอยโรคแบบต่างๆ ที่ผิวหนัง2.โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น3. สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นในเบื้องต้นหากมีอาการคันมาก ควรทานกลุ่มยาแก้แพ้ แก้คัน เช่นไฮดรอกไซซีน (hydroxyzine), chlorpheniramine (CPM) เป็นต้น พยายามหลีกเลี่ยงการเกา หลีกเลี่ยงสิ่งที่อาจเป็นสาเหตุทำให้เกิดการแพ้ หากอาการไม่ดีขึ้น หรือผิวหนังมีผื่นขึ้น ควรไปพบแพทย์เพื่อหาสาเหตุค่ะ